text: Rasende NNF-formand: Slagteriformand er uanstændig 
  07 april 2010 kl. 14.12
  Peter Petersen, formand for slagteriarbejdernes fagforening NNF i Sydjylland, er rasende på Danish Crowns direktør Kjeld Johannesen.
  
  - Han er uanstændig, siger Peter Petersen.
  
    
  Nulløsning
  Fagforeningsformanden henviser til den pressemeddelelse, som Danish Crown har udsendt i dag onsdag. Her står: 
  "Afskedigelserne (...) er første skridt i plan B efter det ikke lykkedes at nå en 0-løsning i de netop overståede overenskomstforhandlinger." 
  - Det står vi helt uforstående overfor. Det var OS, der under overenskomstforhandlingerne tilbød en nul-løsning, mens Danish Crown og Kjeld Johannesen tordnede frem med 20 procent reduktion af vores medlemmers løn. Det er ganske enkelt ikke rimeligt, siger Peter Petersen.
  